Case ID: 1228128
Sentence 4: Bundan başqa o, 2018-ci ilin fevral ayının ortalarında tanışı Tağıyev Teyub Eyub oğlunun təşkil etdiyi məclisdə, daha sonra isə mobil telefonda söhbət edərkən sonuncunun onunla kobud danışmasına aydınlıq gətirmək məqsədi ilə xx xxxxxx 2018-ci il tarixdə saat 21 radələrində Şirvan şəhəri, Gülbala Şıxbalaoğlu küçəsində yerləşən ictimai yer sayılan “Naves” adlı kefedə Teyub Tağıyevlə görüşüb sonuncuya telefon danışığı zamanı etdiyi söhbətlərə görə iradını bildirdikdən sonra Teyub Tağıyevin “heç kimdən qorxmuram, mən Odessada oğruların arasında öz sözümü demişəm, sizdən də qorxmuram” deyib nalayiq sözlər işlətməsindən əsəbiləşib, NəhmədzadəTərlan Nadir oğlu ilə bir qrup şəxs halında birləşərək ictimai qaydanı kobud surətdə pozan, ucadan nalayiq ifadələrin müşayiəti ilə cəmiyyətə açıqca hörmətsizlik ifadə edən, şəxslər üzərində zor tətbiq olunması və ya belə zorun tətbiq edilməsi hədəsi ilə müşayiət edilən qərəzli hərəkətlər edərək, yəni Tərlan Nəhmədzadə Teyub Tağıyevin bədəninin müxtəlif nahiyələrinə yumruq və təpik zərbələri endirərək ona qarşı fiziki zor tətbiq olunmaqla müşayiət edilən qərəzli hərəkətlərlə sonuncuya soldan alın nahiyəsinin əzilmiş yarasından ibarət yüngül bədən xəsarətləri və burun nahiyəsinin qançırından ibarət dərəcəsi təyin edilməyən bədən xəsarətləri yetirdikdən sonra heç bir əsaslı səbəb olmadan üzərində qanunsuz gəzdirdiyi 1978-ci ildə zavod üsulu ilə istehsal olunmuş, texniki cəhətdən saz və atəşə yararlı olan, BA-4615 №-li, 9 mm kalibrli, yivli odlu döyüş silahı hesab edilən 01 ədəd «Makarov» konstruksiyalı tapançadan istifadə etməklə bir dəfə havaya, bir dəfə Teyub Tağıyevin ayağı istiqamətində atəş açaraq sonuncunun sol ayağının kubabənzər sümüyünün üst səthinin dəlib keçən sınığı ilə müşayiət olunan, həyatı üçün təhlükəli olmayan və Azərbaycan Respublikası Cinayət Məcəlləsinin 126-cı maddəsində nəzərdə tutulan nəticələrə səbəb olmayan, lakin sağlamlığın uzun müddət pozulmasına səbəb olmuş xəsarət yetirməklə xuliqanlıq niyyəti ilə qəsdən zərərçəkmiş şəxs Teyub Tağıyevin sağlamlığa az ağır zərər vurmuş, bundan sonra özündə olan 9 mm kalibrli, odlu döyüş silahı hesab edilən 01 ədəd «Makarov» konstruksiyalı tapançanı üzərində gəzdirməklə həmin tarixdə axşam saatlarında Sabirabad rayonu, Şəhriyar kəndinə qanunsuz daşıyaraq tanışı Fərzəliyev Habil Musa oğluna sonuncunun yaşadığı evdə 1000 manat borcunun əvəzində qanunsuz olaraq satmışdır.